ಸಿದ್ದರಾಮಯ್ಯ ಅವರು ಕಾಂಗ್ರೆಸ್ ನಲ್ಲಿರುತ್ತಾರೋ ಇಲ್ವೋ ಚಿತ್ರದುರ್ಗ, ಜನವರಿ26ಹಿಸ ಆಂಕರ್: ಮಾಜಿ ಸಿಎಂ ಸಿದ್ದರಾಮಯ್ಯ ಅವರು ಕಾಂಗ್ರೆಸ್ ನಲ್ಲಿ ಮರುತ್ತಾರೋ ಇಲ್ವೋ ಎಂಬ ಅನುಮಾನ ನನಗೆ ಬರುತ್ತಿದೆ ಎಂದು ಕೃಷಿ ಹಾಗೂ ಜಿಲ್ಲಾ ಉಸ್ತುವಾರಿ ಸಚಿವ ಬಿ.ಸಿ. ಪಾಟೀಲ್ ಹೇಳಿದರು. ಅವರು ಚಿತ್ರದುರ್ಗದಲ್ಲಿ ಮಾಧ್ಯಮಗಳೊಂದಿಗೆ ಮಾತನಾಡಿದರು.ಸಿದ್ದರಾಮಯ್ಯ ಎಲ್ಲರ ಬಗ್ಗೆ ಅನುಮಾನ ಪಡುತ್ತಿದ್ದು, ಅವರೂ ತಮ್ಮ ಬಗ್ಗೆ ವಿಚಾರ ಮಾಡಬೇಕು, ಒಂದು ವೇಳೆ ಸಿದ್ದರಾಮಯ್ಯ ಬಿಜೆಪಿಗೆ ಬಂದರೆ ಸ್ವಾಗತ ಮಾಡುತ್ತೇವೆ, ಯಾವುದೇ ವಲಸೆ ಬಂದಿರುವವರು ಮತ್ತೆ ಕಾಂಗ್ರೆಸ್ ಹೋಗುವ ಪ್ರಶ್ನೆಯೇ ಇಲ್ಲ, ಬರೋವಾಗ ನಾವು ಎಲ್ಲವನ್ನು ಅನುಭವಿಸಿ ಬಂದಿದ್ದೇವೆ. ಕಾಂಗ್ರೆಸ್ ಗೆ ರಾಜೀನಾಮೆ ಕೊಟ್ಟ ಮೇಲೆ ಎಷ್ಟು ಕಿರುಕುಳ ನೀಡಿದ್ದಾರೆ, ನಮ್ಮ ಮೇಲೆ ಬಳಕೆ ಮಾಡಿರುವ ಶಬ್ದಗಳು, ಇದ್ಯಾವುದನ್ನು ಮರೆಯುವುದಿಲ್ಲ. ಅವರು ಎಷ್ಟು ಮಾನಸಿಕ ಕಿರುಕುಳ ನೀಡಿದ್ದಾರೆ. ರಾಜಕೀಯದಲ್ಲಿ ಅಧಿಕಾರವೊಂದೆ ಶಾಶ್ವತವಲ್ಲ, ಪಕ್ಷದಿಂದ ಪಕ್ಷಕ್ಕೆ ಬಂದಾಗ ಯಾವ ರೀತಿ ಹಿಂಸೆ ಕೊಟ್ಟಿರುತ್ತಾರೆ , ಇದರಿಂದ ಅತ್ಮಾಭಿಮಾನ ಇರೋವವರು ಮತ್ತೊಂದು ಸಾರಿ ಆ ಪಕ್ಷಕ್ಕೆ ಹೋಗುವುದಿಲ್ಲ, ವಾಪಸ್ಸು ಹೋಗುವ ಪ್ರಶ್ನೆಯೇ ಇಲ್ಲ.ಇಬ್ಬರೂ ಸಚಿವರು ರೆಸಾರ್ಟ್ ನಲ್ಲಿ ನಮ್ಮನ್ನು ಭೇಟಿ ಮಾಡಿದ್ದಾರೆ ಎಂದು ಡಿಕೆ ಶಿವಕುಮಾರ್ ಹೇಳಿದ್ದಾರೆ. ಆದರೆ ಭೇಟಿ ಮಾಡಿದ ತಕ್ಷಣವೆ ಪಕ್ಷ ಬಿಟ್ಟು ಹೋಗುತ್ತಾರೆ ಎಂದು ಅರ್ಥವಲ್ಲ, ಒಬ್ಬೊಬ್ಬರದ್ದು ವ್ಯಾಪಾರ ವಹಿವಾಟು ಇರುತ್ತೆ, ಕೆಲವು ಸಂಬಂಧ ಇರುತ್ತದೆ. ಭೇಟಿ ಮಾಡುತ್ತಾರೆ ಎಂದಾಕ್ಷಣ ಪಕ್ಷಕ್ಕೆ ಹೋಗುತ್ತಾರೆ ಎನ್ನುವುದು ತಪ್ಪು ಭಾವನೆ, ಕಂಡವರ ಬಗ್ಗೆ ಗೂಬೆ ಕೂರಿಸುವುದು ಸರಿಯಲ್ಲ, ಯತ್ನಾಳ್ ಅವರಿಗೆ ಸರಿಯಾಗಿ ಯಾರೂ ಹೋಗುತ್ತಾರೆ ಎಂದು ಗೊತ್ತಿದ್ದರೆ ಹೇಳಲಿ, ಅವರ ಜೊತೆ ಯತ್ನಾಳ್ ಯಾಕೆ ಚರ್ಚೆ ಮಾಡಬೇಕು, ಬೇಡವಾದ ವಿಚಾರವನ್ನು ನಾವ್ಯಾಕೆ ಚರ್ಚೆ ಮಾಡಬೇಕು ಎಂದು ಪ್ರಶ್ನಿಸಿದರು.ಪಕ್ಷಕ್ಕೆ ಹೋಗುತ್ತೇವೆ ಎಂದಾಗ ಅವರ ಜೊತೆಗೆ ಮಾತನಾಡಿ ಅವರ ವಿಶ್ವಾಸ ಗಳಿಸಬೇಕು ಅಂತಹ ಕೆಲಸವನ್ನು ಯತ್ನಾಳ್ ಮಾಡಿರಬೇಕು, ಯಾರೂ ಹೋಗುವ ಪರಿಸ್ಥಿತಿ ಇಲ್ಲ ಯತ್ನಾಳ್ ಅವರು ಹೇಳಿರುವ ಮಾತು ಸತ್ಯಕ್ಕೆ ದೂರವಾದದ್ದು, ಆ ರೀತಿ ಮಾತನಾಡುವುದು ಸರಿಯಲ್ಲ ಎಂದರು.ನಾವೆಲ್ಲಾ ವಲಸೆ ಬಂದವರು ಎಂದು ಮಾತನಾಡುತ್ತಾರಲ್ಲ, ಅಂದು ಅಧಿಕಾರ ಬರುವಾಗ ಯಾರಾದ್ರೂ ಈ ಮಾತುಗಳನ್ನು ಹೇಳಿದ್ದರಾ? ಈ ರೀತಿ ಟೀಕೆ ಮಾಡುವಂತರವರ್ಯಾರು ಇರಲಿಲ್ಲ. ಯಡಿಯೂರಪ್ಪ ಅವರನ್ನು ಬಿಟ್ಟರೆ ಯಾರೂ ಮಾತನಾಡಲಿಲ್ಲ. ಪಕ್ಷಕ್ಕೆ ಕರೆದುಕೊಂಡವರು ಅದರ ನೋವನ್ನು ಉಂಡವರು ಯಡಿಯೂರಪ್ಪನವರು ಒಬ್ಬರೆ, ಅಧಿಕಾರ ಬಂದ ಮೇಲೆ ಎಲ್ಲರೂ ಮಾತನಾಡುತ್ತಾರೆ ಅವರ ಮಾತಿಗೆ ಉತ್ತರ ಕೊಡೋಕೆ ಆಗಲ್ಲ, ಅನೇಕ ಹಿರಿಯ ಸಚಿವರ ಪಟ್ಟಿನಂತೆ ಸಚಿವ ಸಂಪುಟ ವಿಸ್ತರಣೆ ಆಗುತ್ತದೆ. ಆದರೆ ಅದು ವುಸ್ತರಣೆಯೋ ಪುನಾರ್ಚನೆಯೋ ಎಂದು ಸಿಎಂ ಹೇಳಬೇಕು ಎಂದರು.ಹಿಂದೂಸ್ತಾನ್ ಸಮಾಚಾರ್ಪ್ರಬಿಎಂವೈ